stanford-oval/wikipedia huggingface dataset:
The Only Exception
Vastaanotto

”The Only Exception” on yksi Paramoren kaupallisesti menestyneimmistä singleistä, ja se kuului vuoden 2010 suurimpiin hitteihin. Yhtye saavutti kappaleella kolmannen Grammy-ehdokkuutensa, kun se oli ehdolla ”Paras duon tai ryhmän pop-esitys” -kategoriassa.
Single sai ilmestyessään pääosin positiivisen vastaanoton musiikkikriitikoilta. Williamsin laulu keräsi kiitosta, mutta kontrasti balladin ja Paramoren muiden kappaleiden välillä jakoi mielipiteitä. Marc Hirsh ylisti herkkää kappaletta The Boston Globe -lehdessä ja kuvaili Williamsin ”luovan yhteyttä kappaleessa pelkän tunteiden ulossylkemisen sijaan” muun yhtyeen tukiessa häntä taustalla. NME-lehden Leonie Cooper puolestaan piti kappaletta mitäänsanomattona ja imelänä, eikä kokenut sen sopivan muun albumin tyyliin. Hänen kritiikkinsä koski kuitenkin vain kappaleen sävellystä; Williamsin laulusuoritusta hän kehui. Cooper totesi Paramoren vahvuuden olevan nopeatempoisampi musiikki. Muutkin musiikkikriitikot toivat esille, että ”The Only Exception” on erilaista musiikkia yhtyeeltä ja sen kuvailtiin muistuttavan tyyliltään Parachutes-albumin aikaista Coldplaytä. Lisäksi kriitikot huomasivat että Paramore, joka on yleensä kirjoittanut synkempää materiaalia, on menossa uuteen suuntaan uudella kappaleellaan.
Musiikkivideo

Musiikkivideon ohjasi Brandon Chesbro ja se julkaistiin 17. helmikuuta 2010 yhtyeen virallisella kotisivulla. Video kertoo samasta asiasta kuin kappalekin, eli henkilöstä, joka suhtautuu kyynisesti rakkauteen. Videolla tätä henkilöä esittää laulaja Hayley Williams.
Musiikkivideo alkaa, kun Williams herää sohvalta nuoren miehen vierestä ja kirjoittaa tälle lapun, jossa lukee "I'm sorry" (suom. olen pahoillani). Sen jälkeen Williams kävelee ovesta viereiseen huoneeseen ja halaa siellä olevaa miestä. Tämä mies esittää kappaleen sanojen perusteella hänen isäänsä. Chesbro vahvisti, että kyseinen mies on myös todellisuudessa Williamsin isä. Kohtauksen jälkeen Williams etenee jälleen seuraavaan huoneeseen, joka on tällä kertaa hänen omansa. Siellä Williams katsoo yhteiskuvaa vanhemmistaan samalla laulaen kappaleesta kohtaa, jossa kerrotaan rakkaudesta, jota ei ole olemassa. Williams siirtyy jälleen uuteen huoneeseen ja tällä kertaa päätyy ravintolaan. Hänet kuvataan treffeillä, mutta treffikumppani vaihtuu jatkuvasti. Viimein Williams jatkaa matkaa ja saapuu ovesta huoneeseen, jossa on häät. Williams on vieraista ainoa, joka on pukeutunut mustaan. Muilla on yllään vain valkoista. Williams pakenee huoneesta morsiamen saapuessa ja seuraavaksi hänet nähdään rockyhtyeen konsertissa. Siellä on myös videon alussa esiintynyt nuori mies. Kun Williamsin ja miehen katseet kohtaavat, videolla näytetään lyhyitä välähdyksiä tilanteista, joissa he ovat yhdessä. Tämän jälkeen Williams palaa takaisin ensimmäiseen huoneeseen kulkemalla muiden huoneiden läpi ja menee takaisin sohvalla nukkuvan miehen viereen.
Huonekohtausten ohella Williamsia kuvataan myös makaamassa ja laulamassa lukuisten ystävänpäiväkorttien päällä. Kohtausta varten Paramore pyysi yhtyeen faneja tekemään ja lähettämään kortteja. Niitä lähetettiin kahdessa päivässä yli 500.
Listasijoitukset

| Lista | Sijoitus |
| --- | --- |
 ARIA Charts: 17.
 Canadian Hot 100: 25.
 Irlannin singlelista: 28.
 Britannian singlelista: 31.
 Uuden-Seelannin singlelista: 13.
 Billboard Hot 100: 24.
The Only Exception EP

| The Only Exception EP Paramore |
| --- | --- | --- |

EP-levyn tiedot
 Julkaistu: 28. syyskuuta 2010
 Formaatti: digitaalinen lataus, suoratoisto
 Kesto: 13.28
Paramoren muut julkaisut
| 2010 Summer Tour EP 2010 | The Only Exception EP 2010 | Singles Club 2011 |
The Only Exception EP on Paramoren kolmas EP-levy. Se julkaistiin 28. syyskuuta 2010 ja on saatavilla ainoastaan iTunes Storessa. EP sisältää ”The Only Exception” -kappaleen studioversion, Australiassa nauhoitetun liveversion ja musiikkivideon.
The Only Exception EP > Kappaleet

Kaikki kappaleet säv. ja san. Hayley Williams ja Josh Farro.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Only Exception (studioversio)  | 4.27 |  |  |  |  |  |  |  |
| 2. | The Only Exception (liveversio Australiasta)  | 4.34 |  |  |  |  |  |  |  |
| 3. | The Only Exception (musiikkivideo)  | 4.27 |  |  |  |  |  |  |  |
|  |  | 13.28 |  |  |  |  |  |  |  |
Aiheesta muualla

”The Only Exception” -kappaleen virallinen musiikkivideo
Paramore
| --- | --- |
Studioalbumit::   All We Know Is Falling  Riot!  Brand New Eyes  Paramore  After Laughter  This Is Why 
Livealbumit::   Live in the UK 2008  The Final Riot! 
EP:t::   The Summer Tic EP  2010 Summer Tour EP  The Only Exception EP  Singles Club  The Holiday Sessions 
Singlet::   ”Pressure”  ”Emergency”  ”All We Know”  ”Misery Business”  ”Hallelujah”  ”Crushcrushcrush”  ”That’s What You Get”  ”Decode”  ”Ignorance”  ”Brick by Boring Brick”  ”The Only Exception”  ”Careful”  ”Playing God”  ”Monster”  ”Now”  ”Still Into You”  ”Daydreaming”  ”Ain’t It Fun”  ”Hard Times”  ”Told You So”  ”Fake Happy”  ”Rose-Colored Boy”  ”Caught in the Middle”  ”This Is Why”  ”The News”  ”C’est Comme Ça” 
Muuta::  Paramoren diskografia
Tomokazu Myōjin

| Henkilötiedot |
| --- | --- | --- |
Syntymäaika: 24. tammikuuta 1978 (ikä 46)
Syntymäpaikka: Hyōgo, Japani
Pelipaikka: Keskikenttäpelaaja
Seura
Seura: Gamba Osaka
Pelinumero: 17
Seurat
| Vuodet | Seura | O (M) |
| 1996-2005 2006- | Kashiwa Reysol Gamba Osaka |  |
Maajoukkue
| 2000-2002 | Japani | 26 (3) |
Tomokazu Myōjin (jap. 明神 智和, Myōjin Tomokazu, s. 24. tammikuuta 1978 Hyōgo, Japani) on japanilainen jalkapalloilija.
Jalkapallomaajoukkue

Myōjin edusti Japanin jalkapallomaajoukkuetta vuosina 2000-2002.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2000 | 9 | 2 |
| 2001 | 7 | 0 |
| 2002 | 10 | 1 |
| Yhteensä | 26 | 3 |
Aiheesta muualla

National Football Teams
Japan National Football Team Database
Japanin joukkue – Jalkapallo kesäolympialaisissa 2000
1 Narazaki |
2 Nakazawa |
3 Matsuda |
4 Morioka |
5 Miyamoto |
6 Inamoto |
7 H. Nakata |
8 Myōjin |
9 Hirase |
10 Nakamura |
11 Miura |
12 Sakai |
13 Yanagisawa |
14 Motoyama |
15 Nishi |
16 K. Nakata |
17 Takahara |
18 Tsuzuki |
Valmentaja Troussier
Japanin joukkue – Jalkapallon AM-kilpailut 2000
1 Kawaguchi |
3 Matsuda |
4 Morioka |
6 Hattori |
8 Mochizuki |
9 Nishizawa |
10 Nanami |
11 Miura |
12 Morishima |
13 Yanagisawa |
14 Nakamura |
15 Oku |
17 Inamoto |
19 Kubo |
20 Takakuwa |
21 Shimoda |
22 Nakazawa |
24 Myōjin |
26 Kaimoto |
27 Kitajima |
29 Takahara |
30 Ono |
Valmentaja Troussier
Japanin joukkue – Maanosaliittojen cup 2001
1 Kawaguchi |
2 Uemura |
3 Matsuda |
4 Morioka |
5 Inamoto |
6 Hattori |
7 H. Nakata |
8 Morishima |
9 Nishizawa |
10 Miura |
11 Nakayama |
12 Narazaki |
13 Yamashita |
14 Itō |
15 Fujita |
16 K. Nakata |
17 Myōjin |
18 Toda |
19 Kubo |
20 Hato |
21 Ono |
22 Suzuki |
23 Tsuzuki |
Valmentaja Troussier
Japanin joukkue – Jalkapallon MM-kilpailut 2002
1 Kawaguchi |
2 Akita |
3 Matsuda |
4 Morioka |
5 Inamoto |
6 Hattori |
7 H. Nakata |
8 Morishima |
9 Nishizawa |
10 Nakayama |
11 Suzuki |
12 Narazaki |
13 Yanagisawa |
14 Santos |
15 Fukunishi |
16 K. Nakata |
17 Miyamoto |
18 Ono |
19 Ogasawara |
20 Myōjin |
21 Toda |
22 Ichikawa |
23 Sogahata |
Valmentaja Troussier
Japanin joukkue – Maanosaliittojen cup 2003
1 Narazaki |
2 Narahashi |
3 Akita |
4 Morioka |
5 Inamoto |
6 Hattori |
7 H. Nakata |
8 Ogasawara |
9 Ōkubo |
10 Nakamura |
11 Matsui |
12 Doi |
13 Oku |
14 Santos |
15 Myōjin |
16 K. Nakata |
17 Miyamoto |
18 Nagai |
19 Endō |
20 Takahara |
21 Tsuboi |
22 Yamada |
23 Kawaguchi |
Valmentaja Zico
Tuomas Kiiskinen

| Tuomas Kiiskinen |
| --- | --- |

Henkilötiedot
Syntynyt: 7. lokakuuta 1986 (ikä 38) Siilinjärvi, Suomi
Kansalaisuus:   Suomi
Jääkiekkoilija
Lempinimi:  Kisu, Niiralan Maltsev
Pelipaikka:  vasen laitahyökkääjä
Maila:  vasen
Pituus:  174 cm
Paino:  78 kg
Seura
Seura:  KalPa
Sarja:  SM-liiga
Pelinumero:  19
Pelaajaura
Pääsarjaura:  2005–
Aik. seurat:  Donbass Donetsk (KHL) Växjö Lakers HC (SHL) SaiPa (SML) Skellefteå AIK (SHL)
Tuomas Kiiskinen (s. 7. lokakuuta 1986 Siilinjärvi) on suomalainen jääkiekkoilija, joka pelaa SM-liigajoukkue KalPassa. Hän on myös joukkueen kapteeni. Kiiskinen on pelipaikaltaan useimmiten vasen laitahyökkääjä. Kiiskistä on luonnehdittu juonikkaaksi, ”umpitaitavaksi” ja pienestä koostaan huolimatta rohkeaksi pelimieheksi.
Ura > Seuraura

Kiiskinen on KalPan kasvatti. Hän voitti kaudella 2003–2004 B-nuorten pistepörssin. KalPan noustua SM-liigaan myös Kiiskinen nostettiin liigamiehistöön, mutta hän ei vakiinnuttanut paikkaansa vielä kaudella 2005–2006. Mika Pieniniemen saatua potkut KalPan päävalmentajan paikalta kauden 2006–2007 alussa ja Pekka Virran otettua valmennusvastuun Kiiskinen sai enemmän peliaikaa liigajoukkueesta ja teki kaudella 2007–2008 läpimurron. Kaudella 2008–2009 hän voitti KalPassa pronssia, joka oli Kiiskisen ensimmäinen mitali miesten liigassa.
Kaudella 2009–2010 Kiiskinen kehittyi edelleen ja esimerkiksi lokakuun 2009 lopulla Ilta-Sanomat arvioi hänet SM-liigan alkukauden suurimmaksi tähdeksi. Kiiskinen loukkaantui TPS-ottelussa kerättyään sitä ennen 15 ottelussa 20 tehopistettä (8+12).
Kaudella 2011–2012 Kiiskinen teki urallaan lopullisen läpimurron: hän muodosti Sakari Salmisen ja Matti Kuparisen kanssa SM-liigan tehokkaimman hyökkäysketjun ja pelasi keväällä maailmanmestaruuskisoissa Suomen maajoukkueessa. Hän siirtyi kauden 2011–2012 jälkeen KHL-liigassa pelaavaan Donbass Donetskiin 1+1-vuotisella sopimuksella. Kiiskisen ensimmäisellä KHL-kaudella Donetsk jäi pudotuspelien ulkopuolelle ja hän teki 50 ottelussa tehopisteet 8+13=21. Kiiskisen kautta häiritsi kauteen valmistavalla leirillä tullut rannevamma.[lähde? ]
Kiiskinen siirtyi kaudeksi 2014–2015 SHL-joukkue Växjö Lakersiin. Hän ratkaisi keväällä joukkueelleen Ruotsin mestaruuden kuudennen loppuottelun toisessa jatkoerässä tekemällään maalilla. Hän voitti Växjössä vielä yhden mestaruuden vuonna 2018. Kaudeksi 2019–2020 hän teki sopimuksen Skellefteån kanssa, joka alkoi lokakuun lopussa. Sitä ennen hän pelasi alkukauden SaiPassa.
Kaudeksi 2021–2022 Kiiskinen palasi vuoden mittaisella sopimuksella kasvattajaseuraansa KalPaan. Hänet valittiin joukkueen kapteeniksi. Huhtikuussa 2022 Kiiskinen teki KalPan kanssa vuoden mittaisen jatkosopimuksen, jota jatkettiin huhtikuussa 2023 ja uudelleen elokuussa 2024.
Ura > Maajoukkueura

Hän pääsi keväällä 2008 jopa Suomen A-maajoukkueen mukaan MM-kisaleiriryhmään, muttei lopulliseen kisajoukkueeseen. Kiiskinen edusti Suomea myös Finnkampenissa syksyllä 2008. Keväällä 2012 Kiiskinen nousi leirityksestä lopulliseen kisajoukkueeseen. Hän debytoi ensimmäistä kertaa MM-joukkueessa 10. toukokuuta 2012 ottelussa Ranskaa vastaan, syöttäen yhden maalin.
Muuta

Kiiskisen pikkuveli Matias on pelannut jääkiekkoa hyökkääjänä parhaimmillaan Mestis-tasolla. Tuomas Kiiskinen on ollut ystäviensä kanssa perustamassa vuonna 2004 Vuorelan Veikot -nimistä siilinjärveläistä urheiluseuraa. Seuran nimi juontuu siitä, että Kiiskinen on itse, ystäviensä tapaan, kotoisin Vuorelasta ja heidän lapsuutensa suosikkipelaaja oli Mika "Veikko" Nieminen.[lähde? ]
Hannu Kapanen keksi Kiiskiselle lisänimen ”Niiralan Maltsev” nähtyään Kiiskisen jäällä KalPan B-nuorten harjoituksissa. Kapasen mukaan hän muistutti pelityyliltään kovasti Kapasta vastaan maaotteluissa pelannutta Neuvostoliiton Aleksandr Maltsevia. Kapasen mukaan Kiiskisen harhautukset, rytminmuutokset ja sivuttain liikkuminen muistuttivat häntä Maltsevista.
Saavutukset

Ruotsin-mestaruus 2015 ja 2018
SM-pronssi 2009
Jääkiekon SM-liigan kuukauden pelaaja syyskuu 2009
B-nuorten SM-sarjan paras pistemies 2003–2004
Kaukalopallo SM-hopea
Tuula Kotisaari

| Tuula Kotisaari> Henkilötiedot |
| --- | --- |
Koko nimi:  Tuula Kotisaari
Syntynyt: 29. helmikuuta 1960 (ikä 64) Nokia, Suomi
Kansalaisuus:   Suomi
Koripalloilija
Pituus:  169 cm
Pelaajaura
Seurajoukkueet
1975–1984:  Nokian Urheilijat
Maajoukkueet
1977–1980:   Suomi
Ottelut (pisteet):  34 (300)
Aiheesta muualla
FIBA
Tuula Kotisaari (o.s. Pihlajamäki, s. 29. helmikuuta 1960 Nokia) on suomalainen kilpauransa päättänyt koripalloilija. Kotisaari pelasi Suomen pääsarjassa yhdeksän kauden ajan saavuttaen muun muassa neljä Suomen mestaruutta ja kaksi Suomen cup-mestaruutta. Suomen naisten maajoukkuetta Kotisaari edusti muun muassa vuoden 1980 EM-kilpailuissa.
Urheilu-ura

Nokian Urheilijoiden kasvatti Kotisaari pelasi naisten SM-sarjaa kasvattajaseurassaan vuosina 1975–1984 saavuttaen Suomen mestaruudet vuosina 1978, 1979, 1980 ja 1981, SM-hopeaa vuosina 1977 ja 1982, Suomen cup-mestaruuden vuosina 1978 ja 1979 sekä Suomen cupin hopeaa vuonna 1976. Kaudella 1976–1977 hän oli SM-sarjan koko kauden kolmanneksi paras pisteidentekijä 15,5 pisteen ottelukeskiarvollaan.
Kotisaari kuului Suomen alle 16-vuotiaiden tyttöjen maajoukkueen kokoonpanoon ikäluokan vuoden 1976 EM-kilpailuissa ja alle 18-vuotiaiden tyttöjen maajoukkueeseen ikäluokan EM-kilpailuissa 1977 sekä 1979. Vuoden 1977 turnauksessa Suomi sijoittui seitsemänneksi. Naisten maajoukkuetta Kotisaari edusti vuosina 1977–1980 yhteensä 34 ottelussa 8,8 pisteen keskiarvolla. Peltoniemi kuului Suomen turnauskokoonpanoon vuoden 1980 EM-kilpailuissa, missä hän parhaimmillaan teki sijoitussarjaottelussa Belgiaa vastaan 16 pistettä. Hän heitti naisten maajoukkueen piste-ennätyksensä (25) joulukuussa 1978 Ruotsia vastaan.
Saavutukset

Suomen mestaruus 1978, 1979, 1980 ja 1981
SM-hopeaa 1977 ja 1982
Suomen cup-mestaruus 1978 ja 1979
Suomen cupin hopeaa 1976
Kiristekalvo

Lavan pakkausta koneella
Kiristekalvo on elastisesta muovista, yleensä lineaarisesta pientiheyspolyeteenistä (LLDPE) valmistettu tuotteiden kuljetuksen aikaiseen paketointiin ja niputukseen tarkoitettu pakkausmateriaali.
Kiristekalvoa venytetään yleensä yli 100% sen alkuperäisestä pituudesta, pakattavan tuotteen ympärille kiristettäessä. Välitön pakkausteho saavutetaan kalvon pyrkiessä kutistumaan lähelle alkuperäistä pituuttaan. Kiristekalvoilla voidaan paketoida yhtä lailla pieniä laatikoita kuin suuria kuormalavojakin. Pakkaustehoon vaikuttavat käytettävän muovin paksuus ja laatu, esikiristyksen suuruus sekä pakkauskerrosten määrä.
Kiristekalvojen paksuudet alkavat alle 0,01 millimetristä, päätyen yli 0,05 millimetriin. Nk. käsikiristekalvot ovat yleensä 0,017–0,023 mm paksuisia ja 450 mm levyisiä (nk. sidontakalvot 100 mm levyisiä) kalvoja, käsin tapahtuvaa pakkausta varten. Käsikiristekalvojen käyttöä varten on olemassa erilaisia pakkauslaitteita. Nk. konekiristyskalvojen leveydet riippuvat käytettävästä pakkauskoneesta.
Tiivistävän ominaisuuden lisäksi kiristekalvot tarjoavat tuotteelle kohtuullisen hyvän suojan pölyä ja kosteutta vastaan. Kiristekalvot omaavat moniin muihin muoveihin nähden hyvän veto‐, isku‐, lävistys- ja murtolujuuden (venytettäessä yli 500 %). Myös kalvon sisäpinnan kyky tarttua edeltävään kerrokseen on hyvän kiristekalvon tärkeä ominaisuus. Kalvoja on saatavilla ainakin kirkkaana ja mustana.
Kiristäjä

Kiristäjä voi tarkoittaa seuraavia:
kiristäjä, katso kiristys
Kiristäjä (Unter Ausschluss der Öffentlichkeit), Paul Wegenerin ohjaama elokuva vuodelta 1937
Kiristäjä (Blackmailed), Marc Allégretin ohjaama elokuva vuodelta 1951
Kiristäjä (Permission to Kill), Cyril Frankelin ohjaama elokuva vuodelta 1975.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kiristäjä”, voi hakea sivunnimihaulla, laajalla sivunnimihaulla tai tekstihaulla.
Ketveleen kanava

Ketveleen kanava on Rantasalmella sijaitseva kanava, joka valmistui 1997. Kanava yhdistää Haukiveden Raudanveteen. Kanava on 250 metriä pitkä ja siinä on yksi itsepalvelusulku jonka pituus on 25,0 metriä, leveys 5,0 metriä ja syväys 1,6 metriä. Sulun putouskorkeus on vain 0,1 metriä joten sulkuportteja voidaan pitää usein avoinna.
Aiheesta muualla

Rantasalmen kunnan sivut (Arkistoitu – Internet Archive)
Vuoksen vesistön kanavat
| --- | --- |
Heinäveden reitti:  Karvion kanava | Kerman kanava | Pilpan kanava | Vihovuonteen kanava
Iisalmen reitti:  Ahkiolahden kanava | Nerkoon kanava
Juojärven reitti:  Kaavinkosken kanava | Taivallahden kanava | Varistaipaleen kanava
Leppävirran reitti:  Konnuksen kanava | Naapuskosken kanava | Taipaleen kanava
Nilsiän reitti:  Lastukosken kanava | Juankosken kanava | Karjalankosken kanava
Pielisen reitti:  Joensuun kanava | Kaltimon kanava | Kuurnan kanava
Muita kanavia:  Ketveleen kanava | Kuivataipaleen kanava | Saarikosken kanava | Raikuun kanava | Saimaan kanava
Tähkätädyke

| Tähkätädyke |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Kladi::  Asteridit
Lahko::  Lamiales
Heimo::  Ratamokasvit Plantaginaceae
Suku::  Tädykkeet Veronica
Laji::  spicata
Kaksiosainen nimi
 Veronica spicata  L. 
Synonyymit
 Pseudolysimachion spicatum (L.) Opiz 
Katso myös
   Tähkätädyke Wikispeciesissä   Tähkätädyke Commonsissa 
Infobox OKNimi-testi OK: 
Tähkätädyke (Veronica spicata) on monivuotinen, sinikukkainen tädykkeisiin kuuluva ruohokasvi. Laji kuuluu ratamokasvien heimoon samoin kuin tädykkeiden suku, mutta aiemmin se on luokiteltu naamakukkaiskasveihin.
Laji voidaan jakaa kahdeksaan alalajiin. Suomen Lajitietokeskuksen mukaan hopeatädyke (Veronica incana tai V. spicata subsp. incana on myös tähkätädykkeen alalaji.
Ulkonäkö ja koko

Tähkätädyke kasvaa 10–40 senttimetriä korkeaksi. Varsi on pysty, haaraton ja tiheään harmaakarvainen. Lehdet ovat vastakkaisessa asennossa, ne ovat karvaiset ja jonkin verran nyhä- tai sahalaitaiset. Kukinto on hyvin tiheä tähkä ja sen yksittäiset kukat ovat pienet ja väriltään tummansiniset. Hedelmänä on pieni pallomainen kota. Tähkätädyke muistuttaa rantatädykettä (Veronica longifolia), jonka lehdet ovat yleensä selvästi sahalaitaiset.
Elinympäristö ja levinneisyys

Tähkätädyke viihtyy kuivilla paikoilla, kuten erilaisilla kedoilla, nummilla ja kallioilla. Se on kalkinsuosija. Tähkätädyke on Pohjoismaissa levinneisyydeltään eteläinen laji. Suomessa sitä esiintyy aivan maan eteläosassa, pääosin Ahvenanmaalla, missä se on melko yleinen.
Tähkätädyke on täpläverkkoperhosen (Melitaea cinxia) toukkien toinen tärkeä ravintokasvi Ahvenanmaalla.
Aiheesta muualla

Kasviatlas 2022: Tähkätädykkeen (Veronica spicata) levinneisyys Suomessa.
Luontoportti: Tähkätädyke (Veronica spicata)
Pohjolan kasvien pauloissa: Veronica spicata – tähkätädyke
United States Department of Agriculture (USDA): Veronica spicata (englanniksi)
Flora of China: Pseudolysimachion spicatum (englanniksi)
Khoy

| Khoy (خوی, Khvoy) |
| --- | --- |
 Liikenneympyrä Khoyn keskustassa.
 Khoy
 Koordinaatit: 38.552°N, 44.960°E 
Valtio:  Iran
Provinssi:  Länsi-Azerbaidžan
Väkiluku (2011)  ():  200 958
Aikavyöhyke:  UTC+3:30
Suuntanumero(t):  +98 461
 
 khoy.ir 
Infobox OKVirheellinen NIMI-arvo: 
Khoy (pers. ‏خوی‎, Khvoy)  on kaupunki Iranin Länsi-Azerbaidžanin provinssissa, linnuntietä noin 128 kilometriä Tabrizista luoteeseen ja noin 642 kilometriä pääkaupunki Teheranista luoteeseen.
Kaupungin väkiluku on kasvanut seuraavasti: 34 491 (1956), 47 648 (1966), 70 357 (1976), 115 343 (1986), 137 885 (1991), 148 944 (1996), 181 465 (2006) ja 200 958 (2011).
Aiheesta muualla

Kuvia tai muita tiedostoja aiheesta Khoy Wikimedia Commonsissa
Tšekin koripallomaajoukkue

Tšekin koripallomaajoukkue edustaa Tšekkiä koripallon arvokisoissa.
Historia

Ennen Tšekin itsenäistymistä maa oli osa Tšekkoslovakiaa. Maa voitti parhaimmillaan EM-kultaa vuoden 1946 kilpailuista. Maan merkittävin pelaaja oli tuolloin Ivan Mrázek, jota pidettiin pitkään maanosan parhaana koripalloilijana.
Tšekkoslovakian jakauduttua Tšekki muodosti oman maajoukkueensa. Itsenäinen Tšekki eteni ensimmäistä kertaa EM-kilpailuihin vuonna 1999. Maa sijoittui kuudentoista maan turnauksessa kahdenneksitoista ja joukkueen pelaajista Luboš Bartoň oli turnauksen pistetilastossa toinen (18,7/ottelu). Seuraavan kerran Tšekki selviytyi arvokisoihin vuonna 2007. Tällöin maa sijoittui EM-kisoissa kolmanneksitoista hävittyään kaikki alkusarjan ottelunsa. Vuonna 2013 Tšekki pelasi jälleen EM-kisoissa. Se voitti alkulohkossaan Georgian ja Puolan mutta hävisi isäntämaa Slovenialle sekä Espanjalle ja Kroatialle eikä päässyt jatkoon ja sijoittui turnauksessa 13:nneksi. Vuoden 2015 EM-kilpailuissa Tšekki sijoittui seitsemänneksi mutta jäi kaksi vuotta myöhemmin EM-kisoissa alkulohkoon.
Kiinan MM-kilpailuissa 2019 Tšekki sijoittui kuudenneksi.
Aiheesta muualla

Tšekin koripalloliitto (tšekiksi)
FIBA Europen maajoukkueet
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liettua | Luxemburg | Malta | Moldova | Montenegro | Norja | Pohjois-Irlanti | Pohjois-Makedonia  |  Portugali | Puola | Ranska | Romania | Ruotsi | Saksa | San Marino | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Wales | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | Jugoslavia | Neuvostoliitto | Tšekkoslovakia
Kevin Lima

Kevin Lima (s. 1962) on yhdysvaltalainen ohjaaja. Hän on ohjannut monia Disneyn elokuvia, kuten Tarzanin ja 102 dalmatialaista.
Aiheesta muualla

Kevin Lima Internet Movie Databasessa. (englanniksi)
Tradeka-Yhtiöt

| Tradeka-Yhtiöt Oy |
| --- | --- |
Yritysmuoto:  osakeyhtiö
Perustettu:  2014
Toimitusjohtaja:  Perttu Puro
Tytäryhtiöt:  Tradeka-sijoitus Oy Restel Oy
Infobox OKVirheellinen NIMI-arvo: 
Tradeka-Yhtiöt Oy on vuonna 2014 perustettu yritys. Se vastaa Tradekan liiketoimintojen omistajanohjauksesta ja omistaa Tradeka-sijoitus Oy:n ja Restel Oy:n. Yhtiön toimitusjohtajana toimii Perttu Puro.
Syyskuussa 2016 Tradeka-Yhtiöt Oy osti Lehtipisteen pääomasijoitusyhtiö Sponsor Capitalilta. Kilpailu- ja kuluttajavirasto hyväksyi yrityskaupan syyskuussa 2016.
Joulukuussa 2020 Tradeka-Yhtiöt Oy osti A-Katsastus Groupin.
Punapääoman linnake

Tradeka-Yhtiöt Oy:n pääomistaja on Osuuskunta Tradeka, jonka omistusosuus on 98 % mutta osuus määräysvallasta vain 49 %. Määräysvallan enemmistö kuuluu Tradekan itse perustamille säätiöille: Tradekan säätiölle 46 % ja Kuluttajaosuustoiminnan säätiölle 5 %. Omistusjärjestely on tehty 2014. Sen tarkoitus on ollut luoda Tradekasta niin sanottu punapääoman linnake. Päätöksentekovalta on säätiöllä, jota ei voi vallata. Järjestely luotiin, koska SDP:n ja vasemmistoliiton edustajat pelkäsivät rikkaan osuuskunnan valtausta ja rahojen joutumista vieraisiin käsiin. Erityisesti perussuomalaisten kannatuksen nousu aiheutti huolta.
Aiheesta muualla

Tradeka-Yhtiöt Oy
Kiteen kihlakunta

Kiteen kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Kesälahti, Kitee, Rääkkylä ja Tohmajärvi sekä ennen vuoden 2005 kuntaliitosta myös Värtsilä. Kihlakunta sijaitsi aluksi Pohjois-Karjalan läänissä ja vuoden 1997 lääniuudistuksen jälkeen Itä-Suomen läänissä.
Tšekin kielet

Kaksikielinen (tšekki ja puola) katukyltti Albrechticessa, Tšekissä.
Tšekki on melko homogeeninen maa, jossa enemmistö väestöstä on tšekkiläisiä, vaikkakin jopa 26% väestöstä ei halua määritellä itseään mihinkään tiettyyn etniseen ryhmään.
Virallinen kieli

Tšekin ainoa virallinen kieli on tšekki, jota puhuu peräti 98% koko väestöstä. Lisäksi kieltä puhutaan ympäri Keski-Eurooppaa Tšekin naapurimaissa kuten Itävallassa, Puolassa ja Saksassa.
Tšekin ja slovakin puhujat kykenevät ymmärtämään toisiaan melko hyvin: parhaimmillaan jopa 94-prosenttisesti. Sen sijaan slovakin puhuminen voi tuottaa vaikeuksia tšekkiä hyvin osaavalle..